Jarkko Stenius

Jarkko Stenius (s. 1972) on  suomalainen kirjailija, mielenharjoittamisen sekä kehonhuollon kouluttaja, thainyrkkeilyvalmentaja sekä entinen ammattilaisurheilija.

Stenius pitää koulutuksia, seminaareja ja retriittejä eri puolilla Suomea sekä Espanjaa, Thaimaata, Balia ja Laosia, sekä valmentaa yksityisopetuksella Thainyrkkeilyä, kehonhuoltoa ja mielenharjoittamista. Lisäksi hän kiertää kouluissa kertomassa elämäntarinaansa varoittavana mutta samalla muutokseen kannustavana esimerkkinä nuorille.

Stenius kuvaa omaelämäkerrassaan Nyrkkisankari (kovaa tietään Ranskan muukalaislegioonasta thainyrkkeilyn kansainväliselle huipulle ja lopulta mielenrauhan löytämiseen, minkä kautta hän on nyt myös työllistänyt itseään aihealueen piirissä.

Tausta 
Stenius syntyi vuonna 1972 Helsingissä. Perhe hajosi hänen ollessaan kaksivuotias, ja Stenius haki esikuvaansa elokuvasankareista, joista hänen suosikkinsa oli John Rambo.

Stenius suoritti Ranskan muukalaislegioonan peruskoulutuksen vuonna 1994 ( 4eme Regiment Etranger, Castelnaudary, France ). Liikunnanohjauksen peruskurssin hän kävi vuonna 1997. Hän teki vuosina 1997-2017 ovimiehen töitä pubeissa sekä yökerhossa ja tämän lisäksi satunnaisia henkilösuojelutehtäviä ja toimi myös thainyrkkeilyn valmentajana useassa eri seurassa (HTBC 1995-99, Combat academy 2000, Gladiators 2001-2010, Helsingin Barreto 2017, Keravan Ahjo 2018). 

Ensimmäisen hiljaisuusretriitin Stenius on käynyt Thaimaassa vuonna 2010 ja on harjoittanut meditointia myös Shwee Oo Min -meditaatiokeskuksessa Myanmarissa opettajanaan apotti Sayadow U Tejaniya.

Kamppailu-ura thainyrkkeilijänä: 
 Suomen MM-edustus Thaimaa Bangkok 1995 , sarjassa  -91kg 
 Suomen MM-edustus Thaimaa Bangkok 1996 , sarjassa -81kg
 SM-1 1998 , sarjassa -91kg
 Suomen EM-edustus Espanjan Calafellissa  1998, sarjassa -86kg
 Amatöörien MM- ranking -91kg sija 5.
 Ammattilaisen MM-ranking (WMC) -82,5 sija 2.

Tunnettuja vastustajia: 
Jorgen Kruth, Larry Lindwall, Robert Kurka, Andreas Sidon, Kaoklai Kaennorsing, Vichit Sengkai, Topi Helin.

Elämä

Stenius viettää keväät ja kesät Suomessa sekä syksyt ja talvet pääosin Kaukoidässä, jossa hän kirjoittaa kirjaansa sekä pitäen retriittejänsä mielenharjoittamisen sekä kehonhuollon parissa. Stenius toimii edelleen Thainyrkkeilyn valmentajana mutta vain yksityisasiakkailleen ja käy pitämässä alan seminaareja eri saleilla tilauksesta.

Hän kiertää kouluissa kertomassa tarinaansa esimerkiksi vanhempainyhdistyksien pyynnöstä, antaen täten nuorille realistisen kuvan väkivaltaisen käytöksen taustoista sekä seurauksista. Omalla esimerkillään hän haluaa antaa sekä nuorille että vanhemmille työkaluja erilaisten ongelmatilanteiden sekä mielenhallinnan vaikeuksien ratkomisessa.

Stenius on vieraillut useissa eri radio-ohjelmissa sekä antanut haastatteluja kokemuksistaan lehdistölle.

Tulevaisuutensa Stenius näkee kirjallisuuden parissa sekä mielenhallinnan ja kehonhuollon kouluttajana.

Kirjat
 Nyrkkisankarin tunnekoulu (Basam Books), 2014  yhteisprojekti filosofian lisensiaatti Paula Salomaan kanssa
 Nyrkkisankari (Like), 2015
 Bangkokin veritiikerit (Like), 2018
 Lohikäärmeen luola (Like), 2019
 Lapsisotilaan kyyneleet (Like), ilmestyy kesällä 2020

Lähteet 

Ranskan muukalaislegioonan sotilaat
Suomalaiset kirjailijat
Vuonna 1972 syntyneet
Elävät henkilöt